|  |  |  |  |  |  |
| --- | --- | --- | --- | --- | --- |
| **Århus Ungdommens Fællesråd**  Styrelsesmøde  Referat | | | | | |
| **Tidspunkt** | 9. marts  18.00-20.30 | | | **Sted** | ÅUF  Skt. Nicolaus Gade 2, 8000 Aarhus C |
|  | | | | | |
| **Indbudte** | Afbud | Tilstede | Ikke til stede | Navn | |
|  | x |  | Cecilie Hansen, formand | |
|  | x |  | Nina F. Hansen, næstformand | |
| X |  |  | Morten Lond, kasserer | |
|  | x |  | Rune Kløve Unge, børne- og ungdomskorps | |
|  | x |  | William Holm Barreth, politiske | |
|  |  |  | , religiøse | |
|  | x |  | Yuriy Valentin Jespersen, mellemfolkelige og internationale | |
|  |  |  | , øvrige | |
|  | x |  | Sara Springborg, sekretariatsleder | |
| **Bilag** | 0.2 Forretningsorden  1.3 Invitation til debatarrangementer  2.6 Udkast til program for styrelsesseminar  2.7 Retningslinjer for udgifter | | | | |

Mødet indledtes med en præsentationsrunde.

1. **Formalia**
   1. **Godkendelse af dagsorden**

Indstilling:

Styrelsen godkender altid formelt dagsordenen inden starten af mødet.

Beslutning:

Godkendt med tilføjelse af nyt pkt. 2.3. ”Evaluering af debatmødet d. 6. marts om ny sports- og fritidspolitik.”

* 1. **Vedtagelse af forretningsorden**

Indstilling:

Styrelsen vedtager en forretningsorden, som fungerer som spilleregler for styrelsesarbejdet. Styrelsen har mulighed for at ændre i forretningsordenen senere. Forslaget er baseret på forretningsordenen fra sidste år.

Beslutning:

Godkendt med ændring i paragraf 2,3 fra ”afgørende” til ”udslagsgivende”.

* 1. **Vedtagelse af mødedatoer**

Indstilling:

Styrelsen mødes ca. 10 gange i året. Møderne for resten af året foreslås lægges i starten af maj, juni, september, oktober, december og februar 2018. Styrelsen vedtager mødedatoer som minimum frem til sommerpausen.

Beslutning:

Styrelsesmøder i foråret er: Tirsdag d. 2. maj kl. 16, torsdag d. 1. juni kl. 17. Møder efter sommerferien fastlægges på mødet i juni.

* 1. **Billeder til hjemmeside og facebook**

Indstilling:

Styrelsen får taget billeder/godkender billeder til brug offentligt.

Referat:

Billederne blev godkendt til brug på ÅUF’s hjemmeside.

1. **Orientering**
   1. **Orientering: Grupperinger**

Indstilling:

Dette orienteringspunkt giver de enkelte styrelsesmedlemmer mulighed for at orientere om nyt fra deres grupperinger. Når vi har et årshjul fordeles orienteringspunkterne, så der altid er én der har forberedt noget.

Alle grupperingsrepræsentanterne har mulighed for kort at fortælle om nyt.

Referat:

*De politiske ungdomsforeninger:*

* Projektet med Kvindemuseet er nu for alvor i gang. Første rigtige aktivitet var på Kragelundskolen i går.
* Nye Borgerlige og Alternativets Unge er ved at blive optaget i PUS. William giver dem oplysning om at de kan blive indstillet til optagelse i ÅUF med det samme, og dermed blive ’forhåndsoptaget’ – dog uden stemmeret på Årsmødet.
  1. **Orientering: Formand/FU**

Indstilling:

Dette orienteringspunkt giver formanden mulighed for at orientere om nyt siden sidste møde, der relaterer sig til formands- og FU-arbejdet.

På dette møde orienteres om: status på at få valgt styrelsesmedlemmer fra grupperingerne religiøse og øvrige, dialogmøde 6. marts,

Referat:

Status for valg af grupperingsrepræsentanter fra ”religiøse” og ”øvrige”: Nina venter på svar fra Åbyhøj IMU, og alternativt prøver hun at spørge i KFUM og KFUK igen. Sara har skrevet til Studenterhus Aarhus om de kan finde en repræsentant.

Orientering om dialogmødet 6. marts blev givet under pkt. 2.3.

* 1. **Orientering fra sekretariatet - BILAG**

Indstilling:

Dette orienteringspunkt giver sekretariatslederen mulighed for at orientere om nyt siden sidste møde, og for at fortælle hvilke medlemsforeninger sekretariatet har haft kontakt med og om hvad.

På dette møde orienteres om: status på ansættelse af ny DÅP-studentermedhjælper, debatarrangementer arrangeret af Børn & Unge-byrådet, Climate Planet,

Referat:

*Ny DÅP studentermedhjælp:* Der var frist for ansøgning tirsdag d. 7. marts, og vi holder samtaler på tirsdag. Opstart så snart som muligt, da vi har skoletakeover d. 4. april på Skovvangsskolen med 150 elever.

*Børn og Unge-Byrådets debatarrangementer:* Efter indstilling fra sidste års BUB har det voksne byråd sagt ja til at deltage i tre debatarrangementer i forbindelse med Kulturhovedstad 2017 under overskriften ”gentænk Aarhus for Unge”. Alle i ÅUF er inviteret. Datoerne er d. 27. marts om UKH hos UKH, d. 20. maj om Kunst, Kultur og fordomme ved Gelleraps, og d. 13. september om ungdomsdemokrati hos EYC. Del gerne info i jeres bagland. Sara sender info i næste nyhedsbrev.

*Climate Planet:* Er et projekt, som erhvervslivet i Aarhus er gået sammen om. Der bliver bygget en stor globus på havnen, som indeni er en biograf, der viser klimaforandringerne. Børn og Unge-Byrådet er involveret i ”build the climate” i samarbejde med Lego. Der bliver et område med udstillere rundt om globen, hvor tanken er, at publikum får anvist handlemuligheder for at bevare kloden. Det kunne være en mulighed for vores medlemsforeninger at byde ind her. FU undersøger hvad mulighederne er for at ÅUF kan være med.

*Welcome to Aarhus:* Arrangement i samarbejde med Kultur og Borgerservice d. 29. september kl. 15.30 til 18 på DOKK1. ÅUF foreninger er inviteret til at fortælle om mulighederne for at engagere sig her.

*Frivillighovedstad 2018:* Arbejder på organiseringen som skal godkendes i byrådet. Gerne synliggøre, styrke og skabe nye samarbejder i løbet af året.

*Børn og Unge forvaltningens indsats for frivillighed:* Børn og Unge arbejder på en strategi for at få flere frivillige på deres område. Jeg har holdt møde med dem, og sagt ja til at være med i den følgegruppe, som skal hjælpe med at belyse muligheder og udfordringer.

*Medlemsforeninger:* DFUNK – vil gerne være med i Åben skole. IMCC og RBU deltog i skoletakeover d. 3. marts. Kontakt med en Magic-kort-entusiast, der gerne vil starte en forening.

*Månedens ildsjæl –* er det dig?

1. **Ledelse**
   1. **Drøftelse: Hvad kan ÅUF gøre for DIN forening?**

Indstilling:

Styrelsesmøderne indledes altid med en kort drøftelse. Temaet på dette møde er: Hvad kan ÅUF gøre for DIN forening?

Referat:

* ÅUF kan arbejde for, at aktivitetstilskuddet under folkeoplysningsloven øges for dem mellem 18 og 25 år.
* Vigtigt at ÅUF varetager foreningernes interesser i kommunalpolitik
* ÅUF kan byde ind med hjælp til at organisere og finansiere kurser.
  1. **Drøftelse: Evaluering om opsamling på Årsmødet**

Indstilling:

Styrelsen evaluerer Årsmødet.

Styrelsen samler op på Årsmødet herunder valg af styrelsesmedlemmer fra grupperingerne Religiøse og Øvrige.

Referat:

* Godt oplæg ved Bjarne Ibsen med et interessant emne.
* Fin ordning med øl efter oplægget.
* Vigtigt at grupperingerne ved på forhånd, at der skal vælges en repræsentant til Styrelsen på Årsmødet, og gerne har fundet kandidater før mødet.
* Fint at det var et debatoplæg, så deltagerne havde mulighed for at debattere.

* 1. **Evaluering af debatmøde d. 6. marts om ny sports- og fritidspolitik**

Indstilling:

Styrelsen evaluerer debatmødet d. 6. marts.

Referat:

Det var en god debat, og en rigtig god mulighed for at netværke mellem foreninger og forvaltning. Fint fremmøde, og der kom mange ideer frem, som ÅUF kan arbejde med. FU følger op på de ideer, som er relevante for ÅUF og punktet tages op på et kommende styrelsesmøde. Sara sender en tak til Susanne fra Kulturhovedstaden og en æske chokolade.

* 1. **Drøftelse: Forventningsafstemning om samarbejdet i styrelsen**

Indstilling:

Styrelsen forventningsafstemmer om samarbejdet som optakt til styrelsesseminaret.

Referat:

Udskydes til styrelsesweekenden

* 1. **Drøftelse: Kommunalvalgskampagne – Stem ungt**

Indstilling:

Styrelsen orienteres om de foreløbige planer for proces omkring udvikling og fundraising til kampagne, som skal få unge til at interesse sig for og stemme til kommunalvalget i november. Der er allerede orienteret pr. mail om fundraising kick-off møde den 14. marts kl. 18 på Frederiksbjerg Skole (samtidig med kassererkursus, som ÅUF er ansvarlig for).

Styrelsen drøfter ideer til kampagnen.

Referat:

William kontakter erhvervsskolernes og handelsskolernes (LH) elevorganisationer og evt. DGS for at høre om de vil være med i en Stem Ungt-kampagne.

William, Cecilie og Sara mødes d. 14. marts for at drøfte ideer til fundraising.

* 1. **Beslutning: Flytning**

Indstilling:

Styrelsen orienteres om, at ÅUF’s sekretariat skal flytte til N.J. Fjordsgade Foreningshus.

Styrelsen nedsætter en flyttearbejdsgruppe som bl.a. skal arbejde med at træffe beslutninger om den praktiske planlægning omkring flytning, komme med ideer til ny indretning og arrangere indflytterreception mv. Sara er tovholder på gruppen.

T.o. er der planer om pakkedag den 3. maj og flyttedag den 4. maj.

Beslutning:

Nina, Rune og Sara udgør flytteudvalget. Sara er tovholder.

* 1. **Orientering og drøftelse: Foreløbige planer for styrelsesseminar 7.-8. april - BILAG**

Indstilling:

Styrelsen gennemgår de foreløbige planer for styrelsesseminaret, som har til formål at give en god introduktion til styrelsesarbejdet og skabe rum for større debatter omkring det kommende års arbejde.

Styrelsen drøfter forventninger og ideer til indholdet.

Styrelsen beslutter hvornår vi kan have fælles afgang fredag eftermiddag, og gerne vil være retur lørdag.

Beslutning:

Afgang fra ÅUF fredag omkring kl. 15. Cecilie sender mail med praktisk information ud.

* 1. **Beslutning: Retningslinjer for udgifter - BILAG**

Indstilling:

Styrelsen har vedtaget et sæt retningslinjer for udgifter i ÅUF. Styrelsen drøfter og vedtager en mindre revision med baggrund af inputs fra FU.

Beslutning:

Revisionen blev vedtaget.

* 1. **Orientering: Podio – ÅUF’s intranetsystem**

Indstilling:

Nye styrelsesmedlemmer oprettes på Podio og alle får en introduktion til Styrelsens ”workspace”.

Referat:

Cecilie gav en introduktion til Podio.

1. **Økonomi**
   1. **Beslutning: Kontingentrestancer**

Indstilling:

På Årsmødet manglede 6 foreninger at betale kontingent for 2017. Årsmødet bemyndigede styrelsen til at sætte ny dato. FU foreslår, at styrelsen sætter deadline til 30. juni. Sara giver en status på betaling af kontingent; pr. udsendelse af dagsorden har en forening allerede betalt.

Beslutning:

Styrelsen vedtog en ny deadline for indbetaling af kontingent d. 30. juni. Sara sørger for at foreninger i kontingentrestance informeres.

1. **Eventuelt**

**Kommende datoer:**

7.-8. april styrelsesseminar

**Kommende sager:**

fremgår af møde- og handleplanen som vedtages på styrelsesseminaret